CELEX: 62020CN0326
Language: da
Date: 2020-07-22 00:00:00
Title: Sag C-326/20: Anmodning om præjudiciel afgørelse indgivet af Administratīvā apgabaltiesa (Letland) den 22. juli 2020 — SIA MONO mod Valsts ieņēmumu dienests

5.10.2020   
            
            
               DA
            
            
               Den Europæiske Unions Tidende
            
            
               C 329/5
            
         
      Anmodning om præjudiciel afgørelse indgivet af Administratīvā apgabaltiesa (Letland) den 22. juli 2020 — SIA MONO mod Valsts ieņēmumu dienests
      (Sag C-326/20)
      (2020/C 329/07)
      Processprog: lettisk
      
         Den forelæggende ret
      
      Administratīvā apgabaltiesa
      
         Parter i hovedsagen
      
      
         Sagsøger i første instans og appellant: SIA MONO
      
         Sagsøgte første instans og appellant: Valsts ieņēmumu dienests
      
         Præjudicielle spørgsmål
      
      
                  1)
               
               
                  Skal artikel 12, stk. 1, i Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (1) fortolkes således, at punktafgiftspligtige varer, som er bestemt til at anvendes i diplomatiske eller konsulære forbindelser, er fritaget for disse afgifter på den betingelse, at betalingen for disse varer skal ske ved hjælp af andre betalingsmidler end kontanter, at betalingen faktisk har fundet sted, og at betalingen til leverandøren er blevet foretaget af de faktiske modtagere af disse varer?
               
            
                  2)
               
               
                  Skal artikel 12, stk. 2, i Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF fortolkes således, at medlemsstaterne kan fastsætte betingelser og begrænsninger, som i diplomatiske eller konsulære forbindelser betinger punktafgiftsfritagelsen for varer, der er underlagt disse afgifter, af, at køberen af disse varer faktisk har betalt for disse ved hjælp af andre betalingsmidler end kontanter?
               
            
         (1)  EFT 2009, L 9, s. 12.